MIKS KANAARID?     * Mõnusalt pehme ja meeldiv kliima, mis on aastaringselt Eesti mõistes suviselt soe. Kanaari saared on meile üks lähimaid ja ka hinnalt soodsamaid kohti, kuhu minna talvekülmale vaheldust otsima.  * Turistidele on olemas lõõgastavaks ajaveetmiseks kõik vajalik - erinev valik heatasemelisi hotelle, arvukad sportimis- ja lõbustusvõimalused, restoranid, baarid ja ööklubid, liivarannad ja veesport, mitmesugused teema- ja lõbustuspargid.  * Kanaari  saared sobivad puhkuseks kõigile - nii peredele, vanadele kui noortele. Lastele on arvukalt vee-, lõbustus- ja teemaparke; noortele aktiivset sportlikku puhkust ja meeletut ööelu; rahu otsivale puhkajale rohelusse peitunud vaikseid bangalosid ja hotelle. Vaatamata saarte arenenud turismitööstusele, on neil võimalik leida puutumatuid lahesoppe, ehedaid külakesi ning uskumatuid looduelamusi.  * Hinnatase on taskukohane ja söögikohtade valik lai.  * Hotellid on hea tasemega ning nende valik on n-ö  seinast seina ehk midagi igale maitsele: säästlikule puhkajale sobivatest kööginurgaga apartementidest kuni luksuslike 4-5* hotellideni.    Mis võiks meeldida:  * suur valik erinevaid võimalusi aktiivseks puhkuseks  * väga vaheldurikas ja maaliline loodus  * taskukohased hinnad ja vahemerelikult sundimatu õhkkond  * mõnus kliima ja liivarannad    Ei pruugi meeldida:  * Kanaari saarte mõnevõrra isikupäratu rahvusvaheline miljöö  * kesktalvel võib olla ilm  ebapüsiv ja tuuline, ka õhtud võivad olla jahedad.